**ANEXA 8- MODEL CONTRACT DE FINANȚARE**

**CONTRACT DE FINANŢARE**

**Nr. ……………../……………………**

**în cadrul**

**Planului Național de Redresare și Reziliență**

**Componenta 13 Reforme sociale**

**Investiția I4 crearea unei rețele de centre de zi de asistență și recuperare pentru persoane vârstnice**

**Titlu apel: PNRR/2023/C13/MMSS/I4. Centre de zi de asistență și recuperare pentru persoane vârstnice**

**Părțile**

Ministerul Muncii și Solidarităţii Sociale, denumit în continuare MMSS, cu sediul în Str. Dem. I. Dobrescu, nr. 2-4, sectorul 1, București, cod poștal 010026, telefon 021.315.85.56, tel. 0213136267, poștă electronică: [contact.pnrr@mmuncii.gov.ro](mailto:contact.pnrr@mmuncii.gov.ro) și relatiicupublicul@mmuncii.gov.ro, cod fiscal 4266669, reprezentată legal prin domnul MARIUS-CONSTANTIN BUDĂI având funcția de ministru al muncii și solidarității sociale, în calitate de coordonator de investiții pentru Planul Național de Redresare și Reziliență, denumit în continuare PNRR, Componenta 13 – Reforme sociale,

și

Unitatea Administativ Teritorială ………………/Asociația de dezvoltare comunitară…………………………., cu sediul în …………………….., telefon ………………, poștă electronică: ………………., cod fiscal………….. reprezentată prin ……… [nume, prenume, calitate], în calitate Beneficiar,

a intervenit prezentul contract de finanţare nerambursabilă, denumit în continuare contract.,

au convenit încheierea prezentului Contract de finanţare.

**Precizări prealabile**

(1) În prezentul Contract de finanțare, cu excepţia situaţiilor când din context rezultă altfel sau a unei prevederi contrare:

a) cuvintele care indică singularul includ şi pluralul, iar cuvintele care indică pluralul includ şi singularul;

b) cuvintele care indică un gen includ toate genurile;

c) termenul „zi” reprezintă zi calendaristică dacă nu se specifică altfel.

(2) Trimiterile la actele normative includ și modificările și completările ulterioare ale acestora, precum și orice alte acte normative subsecvente.

(3) În cazul în care oricare dintre prevederile prezentului Contract de finanțare este sau devine nulă, invalidă sau neexecutabilă conform legii, legalitatea, valabilitatea și posibilitatea de executare a celorlalte prevederi din prezentul Contract de finanțare vor rămâne neafectate, iar Părțile vor depune eforturile necesare pentru a realiza acele acte și/sau modificări care ar conduce la același rezultat legal și/sau economic care s-a avut în vedere la data încheierii Contractului de finanţare.

(4) În înțelesul prezentului Contract de finanțare, atunci când există și parteneri, drepturile și obligațiile beneficiarilor revin și partenerilor.

(5) Finanţarea nerambursabilă acordată Beneficiarului este stabilită în termenii şi condiţiile prezentului Contract.

(6) În cazul proiectelor implementate în parteneriat, drepturile și obligațiile Beneficiarului, prevăzute în cadrul prezentului Contract, revin Liderului de parteneriat. Orice mențiune cu privire la Beneficiar se referă și la Liderul de parteneriat.

(7) Beneficiarul înțelege și declară că prezentul Contract de finanțare se completează în mod corespunzător cu dispozițiile cuprinse în:

- Ordonanţa de urgenţă a Guvernului nr. 124 din 13 decembrie 2021 privind stabilirea cadrului instituţional şi financiar pentru gestionarea fondurilor europene alocate României prin Mecanismul de redresare şi rezilienţă, precum şi pentru modificarea şi completarea Ordonanţei de urgenţă a Guvernului nr. 155/2020 privind unele măsuri pentru elaborarea Planului naţional de redresare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă cu modificările şi completările ulterioare („Ordonanţa de urgenţă nr. 124/2021”),

- Hotărârea Guvernului nr. 209 din 14 februarie 2022 pentru aprobarea Normelor Metodologice de aplicare a prevederilor Ordonanţei de urgenţă a Guvernului nr. 124/2021 privind stabilirea cadrului instituţional şi financiar pentru gestionarea fondurilor europene alocate României prin Mecanismul de redresare şi rezilienţă, precum şi pentru modificarea şi completarea Ordonanţei de urgenţă a Guvernului nr. 155/2020 privind unele măsuri pentru elaborarea Planului naţional de redresare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă cu modificările şi completările ulterioare („Normele Metodologice”),

- Ordinul ministrului muncii și solidarității sociale nr. …… din ………………………..pentru aprobarea Ghidului solicitantului privind Construirea, echiparea și operaționalizarea a 71 de centre de zi de

asistență și recuperare pentru persoane vârstnice aferent Planului naţional de redresare şi rezilienţă în cadrul apelului de proiecte PNRR/2023/C13/I4, Componenta 13 – Reforme sociale, Investiția I4 crearea unei rețele de centre de zi de asistență și recuperare pentru persoane vârstnice („Ghidul solicitantului”),

- Ordonanța de urgență a Guvernului nr. 70/2022 privind prevenirea, verificarea și constatarea neregulilor/dublei finanțări, a neregulilor grave apărute în obținerea și utilizarea fondurilor externe nerambursabile alocate României prin Mecanismul de Redresare și Reziliență și/sau a fondurilor publice naționale aferente acestora și recuperarea creanțelor rezultate,

- Manualul de identitate vizuală elaborat de Ministerul Investițiilor și Proiectelor Europene,

precum și cu orice alte prevederi comunitare și naționale incidente, denumite în continuare „Legea aplicabilă”.

(8) Beneficiarul nu va putea invoca necunoașterea vreunor dispoziții legale care reglementează prezentul Contract de finanțare.

**Articolul 1 Obiectul Contractului de finanțare**

(1) Obiectul acestui Contract de finanțare îl reprezintă acordarea finanţării de către MMSS, pentru implementarea Proiectului intitulat: **“…………………………………………….” (**cod serviciu social…………), care vizează construirea, echiparea și operaționalizarea centrului de zi de asistență și recuperare pentru persoane vârstnice………………………………., denumit în continuare Proiect, pe durata stabilită şi în conformitate cu obligațiile asumate prin prezentul Contract de finanțare, inclusiv Anexele I - VIII care fac parte integrantă din acesta, astfel:

* 1. Anexa 8 – Model I: Cererea de plată;
  2. Anexa 8 – Model II: Mecanismul de verificare a sumelor utilizate de beneficiar care cuprinde și lista cu documente justificative;
  3. Anexa 8 – Model III: Formular estimare trimestrială;
  4. Anexa 8 – Model IV: Raportări privind stadiul de implementare a proiectului;
  5. Anexa 8 – Model V: Declarații, conflicte de interese și incompatibilități;
  6. Anexa 8 – Model VI: Declarație privind conflictul de interese;
  7. Anexa 8 – Model VII: Nereguli
  8. Anexa 8 – Model VIII: Măsuri de informare și comunicare.

(2) Beneficiarul se angajează să implementeze Proiectul, în conformitate cu prevederile cuprinse în prezentul Contract și în Legea aplicabilă.

(3) Prezentul Contract este încheiat sub condiția rezolutorie a aprobării creditelor de angajament și bugetare necesare, prin legile bugetare anuale (doar în situația supracontractării).

**Articolul 2 Durata Contractului de finanțare, perioada de implementare și sustenabilitatea Proiectului**

(1) Contractul de finanțare intră în vigoare și produce efecte de la data semnării lui de către ultima parte contractantă și își încetează valabilitatea la data închiderii Programului sau expirarea perioadei de durabilitate a proiectului, oricare intervine ultima.

(2) Perioada de implementare a Proiectului este de **………..** **luni**, calculate de la data semnării Contractului de finanțare, la care se adaugă, dacă este cazul, și perioada de desfășurare a activităților Proiectului, înainte de semnarea Contractului de finanțare, conform regulilor de eligibilitate a cheltuielilor.

(3) Perioada de sustenabilitate a Proiectului este de 5 (cinci) ani de la utilizarea sumelor finale în cadrul apelului.

**Articolul 3 Valoarea Proiectului**

(1) Valoarea totală a Proiectului este de 1.233.239 (euro), respectiv ………………….**lei (…………………………)**, din care:

|  |  |  |  |  |
| --- | --- | --- | --- | --- |
| **Valoarea totală a Proiectului**  **(cu TVA)** | **Valoarea maximă a finanțării nerambursabile a Proiectului** | **Valoarea eligibilă din PNRR**  **(fara TVA)** | **Valoare TVA aferentă cheltuielilor eligibile din PNRR** | **Valoarea totală care nu este eligibilă** |
| **(lei)** | **(lei)** | **(lei)** | **(lei)** | **(lei)** |
| **1 = 2+ 5** | **2 = 3 + 4** | **3** | **4** | **5** |
|  |  |  |  | **0** |
| **Din care:** | | | | |
| **Componenta împrumut PNRR** | |  | **0** | **0** |
| **Cuantum TVA** | | **0** |  | **0** |

(2) MMSS se angajează să acorde o finanțare maximă nerambursabilă de …………………………..**lei (în litere)** din care 0 lei (zero lei) reprezintă ajutor de stat/ajutor de minimis.

(3) În cazul în care valoarea totală a Proiectului creşte peste valoarea convenită prin prezentul Contract de finanţare, diferenţa astfel rezultată va fi suportată în întregime de Beneficiar.

(4) În cazul în care, la finalizarea perioadei de implementare a Proiectului, valoarea eligibilă este mai mică decât valoarea eligibilă prevăzută la alin. (1), suma acordată de MMSS (inclusiv TVA aferent cheltuielilor eligibile) va reprezenta valoarea eligibilă rezultată la finalul Proiectului.

(5) În situația prevăzută la alin.(4), se încheie act adițional la contract cu valoarea eligibilă.

(6) Orice modificare a contractului de finanțare, agreată de părți, nu poate conduce la creșterea valorii finanțării nerambursabile a Proiectului.

(6) Beneficiarului i se acordă finanțarea nerambursabilă în termenii și condițiile stabilite prin acordul de voință al părților, care este constituit în prezentul contract de finanțare și anexele acestuia pe care Beneficiarul declară că le cunoaște și le acceptă.

(7) Beneficiarul acceptă finanțarea nerambursabilă și se angajează să implementeze Proiectul pe propria răspundere, în conformitate cu prevederile cuprinse în prezentul contract de finanțare, inclusiv anexele acestuia și cu legislația europeană și națională în vigoare.

**Articolul 4 Indicatorii Proiectului**

(1) Indicatorii de Proiect prin intermediul cărora se măsoară stadiul de îndeplinire a jaloanelor/țintelor sunt număr de centre de zi de asistență și recuperare pentru persoane vârstnice construite NZEB, echipate și dotate, număr de centre de zi de asistență și recuperare pentru persoane vârstnice licențiate în urma finanțării, număr de echipe mobile de îngrijire la domiciliu funcționale sau unități de îngrijire la domiciliu pentru persoane vârstnice licențiate în UAT în urma finanțării, numărul persoanelor vârstnice care beneficiază de serviciile centrelor de zi (beneficiari unici), numărul persoanelor vârstnice care beneficiază de servicii de îngrijire la domiciliu (beneficiari unici), după caz.

(2) Beneficiarul are obligația de a furniza MMSS orice informații necesare și relevante privind acești indicatori pentru măsurarea stadiului de îndeplinire a jaloanelor/țintelor.

(3) Beneficiarul trebuie să îndeplinească indicatorii apelului de proiecte astfel cum sunt aceștia prevăzuți la punctul 1.6. în Ghidul solicitantului.

**Articolul 5 Eligibilitatea cheltuielilor**

(1) Cheltuielile sunt considerate eligibile dacă sunt în conformitate cu:

a) Legislația europeană și națională aplicabilă;

b) Ghidul solicitantului aferent Componentei 13 – Reforme sociale.

(2) Cheltuielile aferente Proiectului sunt eligibile cu condiţia ca acestea să fie cuprinse în Cererea de finanțare şi să fie efectuate în termenii şi condiţiile prezentului Contract de finanțare și ale Legii aplicabile.

(3) Eligibilitatea cheltuielilor efectuate de către Beneficiar se stabilește în urma verificărilor, Beneficiarul fiind răspunzător de corectitudinea și legalitatea tuturor informațiilor și documentelor prezentate.

(4) Nedetectarea de către MMSS a neconformităților privind cheltuielile nu afectează asupra dreptului acestuia de a declara ulterior, oricând pe parcursul executării Contractului, ca nefiind eligibile cheltuielile efectuate cu nerespectarea prevederilor legale în vigoare și/sau de a aplica sancțiuni ca urmare a verificării/monitorizării/ controlului/auditului.

(5) Orice cheltuială efectuată după expirarea perioadei de implementare a Proiectului va fi suportată exclusiv de Beneficiar din bugetul propriu.

**Articolul 6 Estimarea şi solicitarea fondurilor**

(1) Beneficiarii prevăzuţi la art. 10 alin. (1)-(3) din Ordonanța de urgență a Guvernului nr. 124/2021 transmit coordonatorului de investiţii, până la data de 7 a ultimei luni a trimestrului anterior, sumele estimate a fi utilizate în trimestrul următor, pentru proiectele finanţate din fonduri europene în cadrul PNRR, defalcate pentru proiecte finanţate din asistenţa financiară nerambursabilă.

(2) Sumele estimate a fi utilizate trimestrial se includ în formularul prevăzut în Anexa la Normele Metodologice aprobate prin HG nr. 209/2022, care reprezintă Anexa 8-Model III la prezentul contract și care cuprinde cel puţin următoarele informaţii: date de identificare privind coordonatorul de investiţii, lista investiţiilor în cadrul cărora urmează a fi utilizate, date privind bugetul alocat, respectiv alocarea din PNRR, cuantum TVA, cuantum finanţare publică naţională, date privind acordul de finanţare, suma utilizată în trimestrul anterior, respectiv alocarea din PNRR, cuantum TVA, suma estimată a fi utilizată în trimestrul următor pentru a cărei estimare se ia în calcul şi suma rămasă neutilizată în trimestrul anterior, respectiv alocarea din PNRR, cuantum TVA.

(3) Beneficiarii prevăzuţi la art. 10 alin. (1)-(3) din Ordonanţa de urgenţă a Guvernului nr. 124/2021 transmit coordonatorului de investiții, în primele 7 zile lucrătoare de la finele fiecărui trimestru, solicitările de fonduri, în vederea distribuirii sumelor efectiv utilizate în trimestrul anterior aferente asistenţei financiare nerambursabile.

**Articolul 7 Drepturile și obligațiile părților**

**A. Drepturile și obligațiile MMSS**

(1) MMSS are dreptul de a monitoriza din punct de vedere tehnic şi financiar implementarea Proiectului în vederea asigurării îndeplinirii obiectivelor acestuia și prevenirii neregulilor.

(2) MMSS are dreptul de a solicita Beneficiarului rapoarte de progres trimestriale/semestriale sau ori de câte ori se impune, precum și orice alt document privind implementarea proiectului.

(3) MMSS are dreptul de a verifica, inclusiv prin intermediul instituțiilor abilitate, legalitatea și realitatea tuturor activităţilor aferente implementării Proiectului care face obiectul prezentului Contract de finanţare.

(4) MMSS are dreptul de a lua măsuri privind suspendarea sumelor utilizate de către Beneficiar în cazul depistării unei suspiciuni de fraudă.

(5) MMSS are dreptul să ia măsuri adecvate pentru prevenirea, depistarea, constatarea și corectarea fraudei, a corupției și a conflictelor de interese, care afectează interesele financiare ale Uniunii Europene și să întreprindă orice acțiune legală pentru recuperarea fondurilor care au fost deturnate, inclusiv în legătură cu orice măsură de punere în aplicare a reformelor și a proiectelor incluse în cadrul PNRR.

(6) MMSS are dreptul de a solicita de la Beneficiar orice alte documente justificative necesare raportărilor către Ministerul Investițiilor și Programelor Europene (MIPE).

(7) MMSS are dreptul de a efectua verificarea la faţa locului a activităţilor aferente implementării proiectului, în conformitate cu prevederile Contractului.

(8) MMSS are dreptul de a emite decizie de suspendare a Contractului ca urmare a Deciziei CE de dezangajare a fondurilor aferente acordurilor de finanțare încheiate cu România în cadrul Mecanismului de redresare și reziliență.

(9) MMSS are dreptul de a depune toate diligențele necesare recuperării sumelor utilizate pentru indicatorii care nu au fost îndepliniți.

(10) MMSS are obligaţia de a informa Beneficiarul cu privire la orice decizie luată care poate afecta implementarea Proiectului.

(11) MMSS are obligația de a răspunde în scris conform competențelor legale, oricărei solicitări a Beneficiarului privind informațiile sau clarificările pe care acesta le consideră necesare pentru implementarea Proiectului.

(12) MMSS are obligația de a notifica în scris beneficiarii prevăzuţi la art. 10 alin. (1)-(3) din Ordonanţa de urgenţă a Guvernului nr. 124/2021 cu privire la creditele de angajament și bugetare evidențiate în conturile de venituri corespunzătoare sumelor efectiv utilizate aferente fondurilor europene nerambursabile.

(13) MMSS are obligaţia de a suspenda sumele utilizate/estimate a fi utilizate de Beneficiar aferente Contractului economic pentru care a fost formulată o sesizare de neregulă gravă, iar procurorul a dispus trimiterea în judecată şi sesizează instanţa, până la rămânerea definitivă a hotărârii instanţei de judecată.

(14) MMSS are obligația să identifice beneficiarii reali, direcți sau indirecți din fondurile nerambursabile acordate în cadrul PNRR și să solicite toate informațiile necesare de la beneficiarii reali, în vederea raportării tuturor informațiilor specifice, prevăzute în Directiva UE 2015/849.

(15) MMSS va informa Beneficiarul despre data închiderii oficiale/parţiale a PNRR prin intermediul mijloacelor publice de informare.

**B. Drepturile și obligațiile Beneficiarului**

**B1.Obligații generale**

(1) Beneficiarul poate derula procedurile de atribuire a contractelor de execuție lucrări, asistență tehnică, dirigenție de șantier și a altor categorii de contracte necesare implementării proiectului de investiții publice, cu includerea în documentele achiziției aferente a unei condiții suspensive referitoare la aprobarea finanțării prin PNRR.

(2) Beneficiarul poate solicita în scris punctul de vedere al MMSS cu privire la aspectele survenite și care sunt de natură să afecteze buna implementare a Proiectului.

(3) Beneficiarul se obligă să implementeze Proiectul pe propria răspundere, în conformitate cu prevederile prezentului Contract de finanțare și ale Legii aplicabile. Beneficiarul va fi singurul răspunzător pentru îndeplinirea obligaţiilor asumate prin Contractul de finanțare, pentru implementarea Proiectului şi pentru obținerea rezultatelor prevăzute în cadrul acestora. În cazul externalizării/contractării unor activităţi din cadrul Proiectului, responsabilitatea pentru implementarea acelor activități revine exclusiv Beneficiarului, în conformitate cu dispoziţiile legale.

(4) Beneficiarul declară și se angajează, irevocabil și necondiționat, să utilizeze finanţarea exclusiv cu respectarea termenilor și condițiilor Contractului de finanţare și Legii aplicabile.

(5) Beneficiarul are obligația și responsabilitatea să asigure managementul şi implementarea Proiectului în concordanţă cu prevederile acestui Contract și ale Legii aplicabile.

(6) Beneficiarul are obligația de a prezenta, după semnarea contractului de finanțare, dar nu mai târziu de termenele stabilite prin Ghidul solicitantului, documentele obligatorii, în caz contrar Contractul de finanțare putând fi reziliat.

(7) Beneficiarul are obligaţia arhivării şi păstrării în bune condiţii a tuturor documentelor aferente proiectului, în conformitate cu prevederile art. 132 din Regulamentul financiar (UE, Euratom) 2018/1.046, respectiv timp de 5 ani de la data plăţii soldului sau, în absenţa unei astfel de plăţi, de la data efectuării ultimei raportări.

(8) Beneficiarul are obligaţia de a asigura accesul neîngrădit al autorităţilor europene şi naţionale cu atribuţii de verificare, control şi audit, în limitele competenţelor ce le revin , în cazul în care acestea efectuează verificări/controale/audit la faţa locului şi solicită în scris declaraţii, documente, informaţii.

(9) Beneficiarul se va asigura că în contractele/acordurile încheiate cu terțe părți se prevede obligația acestora de a asigura disponibilitatea informațiilor și documentelor referitoare la proiect, cu respectarea prevederilor alin. (7) și (8), după caz, cu ocazia misiunilor de control desfășurate de MMSS/MIPE sau de alte structuri cu competențe în controlul și recuperarea debitelor aferente finanțării nerambursabile.

(10) Beneficiarul are obligaţia să ţină pentru fiecare proiect o evidenţă contabilă distinctă, folosind conturi analitice distincte.

(11) Beneficiarul are obligația de a transmite trimestrial, până la data de 20 a lunii următoare perioadei de raportare, a formularului – Notificare cu privire la reconcilierea contabilă, din care să rezulte sumele primite de la MMSS în conformitate cu prezentul contract de finanțare.

(12) Fiecare solicitare de fonduri transmisă de Beneficiar trebuie să reflecte separat, pentru fiecare an calendaristic, cheltuielile efectuate în cadrul Proiectului.

(13) Beneficiarul are obligația de a încărca în sistemul informatic toate documentele achiziției stabilite prin Legea nr. 98/2016 privind achizițiile publice, cu modificările și completările ulterioare pentru implementarea proiectului, în format pdf sub semnătură electronică calificată certificată a reprezentantului legal al solicitantului/persoanei împuternicite, după caz, precum și în platforma PROIECTE PNRR https://coordonare.pnrr.gov.ro/.

(14) Beneficiarul se angajează să implementeze toate măsurile necesare în vederea atingerii obiectivului/obiectivelor și rezultatelor Proiectului și pentru asigurarea eficienței, eficacității, sustenabilității și impactului acestuia.

(15) Beneficiarii prevăzuți la art. 10 alin. (1)-(3) din Ordonanţa de urgenţă a Guvernului nr. 124/2021 care implementează proiecte potrivit Normelor metodologice aprobate prin HG 209/2022 înregistrează în conturi, în afara bilanţului, creditele de angajament și bugetare aferente fondurilor europene, pe baza notificărilor primite de la coordonatorul de investiţii.

(16) Beneficiarul care se încadrează în categoria celor prevăzuți la la art. 10 alin. (1)-(3) din Ordonanţa din Ordonanţa de urgenţă nr. 124/2021 are obligația de a transmite MMSS până la data de 7 (șapte) a ultimei luni a trimestrului anterior, sumele estimate a fi utilizate în trimestrul următor, pentru proiecte finanțate din asistența financiară nerambursabilă.

(17) Beneficiarul care se încadrează în categoria celor prevăzuți la art. la art. 10 alin. (1)-(3) din Ordonanţa din Ordonanţa de urgenţă nr. 124/2021are obligația de a transmite în primele 7 (șapte) zile lucrătoare de la finele fiecărui trimestru, solicitările de fonduri în vederea distribuirii sumelor efectiv utilizate în trimestrul anterior, aferente asistenței financiare nerambursabile.

(18) Beneficiarul are obligația de a întocmi și transmite MMSS rapoarte de progres trimestriale/semestriale sau ori de câte ori se impune, precum și orice alt document privind implementarea proiectului.

(19) Beneficiarul are obligația de a realiza toate măsurile de informare și publicitate în conformitate cu prevederile din Anexa 8 modelul VIII la prezentul contract.

(20) Beneficiarul își asumă integral răspunderea pentru prejudiciile cauzate terților din culpa sa pe parcursul implementării Proiectului. MMSS este degrevat de orice responsabilitate pentru prejudiciile cauzate terților, de către Beneficiar, ca urmare a executării prezentului Contract de finanțare.

(21) Beneficiarul are obligația să informeze MMSS despre orice situație care poate determina rezilierea și/sau întârzierea executării Contractului de finanțare, în termen de maximum 5 (cinci) zile lucrătoare de la data luării la cunoștință. În urma analizei, MMSS poate decide rezilierea și/sau suspendarea contractului de finanțare cu aplicarea corespunzătoare a prevederilor legale incidente.

(22) Beneficiarul are obligația să informeze MMSS în scris și fără întârziere, orice modificare apărută în legătură cu datele sale de identificare sau ale reprezentanților săi, precum și orice alte informații care pot fi relevante în relația sa cu MMSS, orice astfel de modificare/informație fiind opozabilă MMSS doar de la data primirii notificării de către MMSS. Aceste informații se pot referi, dar fără a se limita la, orice împrejurare de natură economică sau juridică, act sau fapt care ar modifica starea de drept sau de fapt existentă la momentul încheierii contractului de finanțare.

(23) Beneficiarul are obligația să prezinte odată cu raportul final și documentul care atestă funcționarea serviciului social, în conformitate cu legislația națională.

**B2. Obligații specifice**

(23) Beneficiarul trebuie să respecte toate obligațiile stabilite prin Ghidul solicitantului, precum și pe cele asumate prin anexele cererii de finanțare, în caz contrar MMSS are dreptul de aplicare a sancțiunilor corespunzătoare.

(24) Beneficiarul are obligaţia să obțină avizul Comisiei de specialitate/Consiliului tehnico-economic din cadrul Consiliului Judeţean pentru documentaţiile tehnico-economice aferente obiectivelor de investiţii din cadrul proiectului în acord cu Ghidul solicitantului. Documentaţiile tehnico-economice vor fi transmise Autorității finanţatoare.

(25) Beneficiarul are obligația să pună în aplicare prevederile instrucțiunilor emise de către Ministerul Investițiilor și Proiectelor Europene, în calitate de coordonator național și de către Ministerul Muncii și Solidarității Sociale, în calitate de coordonator de investiții și/sau reforme.

**Articolul 8 Cesiunea Contractului de finanțare**

(1) Prezentul Contract, precum şi toate drepturile şi obligaţiile decurgând din implementarea acestuia nu pot face obiectul cesiunii totale sau parțiale, novației, subrogației sau a oricărui alt mecanism de transmisiune şi/sau transformare a obligaţiilor şi drepturilor.

**Articolul 9 Modificarea și completarea Contractului de finanțare**

(1) Prezentul Contract de finanțare poate fi modificat și completat prin acordul scris al părților, prin Act adițional.

(2) Actele adiționale intră în vigoare în ziua semnării lor de către ultima parte contractantă, cu excepţia cazurilor în care prin actul adiţional se confirmă modificări intervenite în legislaţia europeană şi/sau naţională relevantă, cu impact asupra executării prezentului Contract, situaţii în care modificarea respectivă intră în vigoare de la data menţionată în actul normativ corespunzător.

(3) Prin excepție de la prevederile alin. (1), MMSS are dreptul de a modifica/completa, prin notificare, fără acordul beneficiarului, următoarele documente care fac parte integrantă din contractul de finanțare:

1. Anexa 8 – Model I: Cererea de plată;
2. Anexa 8 – Model II: Mecanismul de verificare a sumelor utilizate de beneficiar care cuprinde și lista cu documente justificative;
3. Anexa 8 – Model III: Formular estimare trimestrială;
4. Anexa 8 – Model IV: Raportări privind stadiul de implementare a proiectului.

(4) Prin excepție de la prevederile alin. (1), Beneficiarul poate modifica/completa, prin notificare, fără acordul MMSS dar cu obligația transmiterii notificării și a documentelor justificative în termen de maximum 5 (cinci) zile lucrătoare de la intervenirea modificărilor, următoarele informații:

1. Modificarea sediului Beneficiarului și/sau Liderului de parteneriat;
2. Modificarea conturilor Proiectului;
3. Schimbarea reprezentantului legal al Beneficiarului și/sau Liderului de parteneriat.

**Articolul 10 Conflictul de interese**

(1) Conflict de interese are înţelesul prevăzut la art. 70 din Legea nr. 161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei, cu modificările şi completările ulterioare, precum şi la art. 301 din Legea nr. 286/2009 privind Codul penal, cu modificările şi completările ulterioare.

(2) Beneficiarul are obligația de a respecta și prevederile referitoare la conflictele de interese, astfel cum sunt acestea reglementate în Legislația aplicabilă.

(3) Părțile se obligă să ia toate măsurile necesare pentru a evita orice conflict de interese precum și să se informeze reciproc, în termen de maxim 5 (cinci) zile lucrătoare de la luarea la cunoştinţă, în legătură cu orice situaţie care dă sau este posibil să dea naştere unui astfel de conflict.

(4) Orice conflict de interese care apare în decursul executării Contractului de finanțare trebuie notificat fără întârziere către MMSS.

(5) MMSS îşi rezervă dreptul de a verifica aceste situaţii şi de a lua măsurile necesare, conform prevederilor legislației naționale și comunitare incidente, dacă este cazul.

**Articolul 11 Recuperarea sumelor**

(1) Termenii de „neregulă” și „neregulă gravă” au înţelesul dat de Legea aplicabilă.

(2) Părțile se obligă să ia toate măsurile necesare pentru prevenirea neregulilor grave și a dublei finanțări, precum și a neregulilor în aplicarea procedurilor de achiziție publică, în conformitate cu legislația incidentă.

(3) În situația identificării unei nereguli, MMSS va întreprinde toate demersurile necesare pentru constatarea neregulii și stabilirea creanțelor bugetare, precum și orice alte măsuri, în conformitate cu legislația națională și comunitară.

(4) Creditele de angajament și bugetare evidențiate care nu sunt eligibile, în cazurile de dublă finanțare, respectiv în cele de stabilire a unei nereguli precum și sumele deja utilizate care nu sunt eligibile din orice alt motiv se vor recupera prin titluri de creanță sau acte administrative, după caz. Se vor recupera inclusiv sumele ce reprezintă dobânzi rezultate din plata cu întârziere a titlurilor de creanță.

(5) Dacă prin legislație nu se prevede altfel, Beneficiarul va suporta din bugetul propriu sumele necesare plăţii sancţiunilor, inclusiv majorările de întârziere ca urmare a imposibilităţii recuperării, dar şi sumele aferente deciziilor de recuperare comunicate de către CE pentru neregulile grave constatate, potrivit gradului de nerealizare, după caz.

(6) Beneficiarul are obligația de a restitui orice sumă stabilită conform alin. 4 în termen de 30 (treizeci) de zile de la data primirii solicitării de restituire. Comisioanele bancare aferente restituirii sumelor cad în sarcina Beneficiarului.

(7) În cazul în care Beneficiarul nu restituie în termenul prevăzut sumele puse în sarcina sa, datorează majorări de întârziere.

**Articolul 12 Monitorizarea și raportarea**

(1) Monitorizarea Contractului de finanțare din punct de vedere tehnic şi financiar va fi realizată de către MMSS, împreună cu Ministerul Investițiilor și Proiectelor Europene în calitate de coordonator național al PNRR, pe toată durata de valabilitate a Contractului.

(2) Monitorizarea va fi efectuată și după implementare, în perioada de sustenabilitate, după caz.

(3) Beneficiarul raportează lunar MMSS, până la data de 5 a lunii, cheltuielile efectuate în cadrul reformelor şi/sau investiţiilor asociate componentei de împrumut în luna anterioară lunii de raportare.

(4) Beneficiarul transmite MMSS până la data de 25 noiembrie a fiecărui an lista achiziţiilor publice planificate a fi realizate în anul următor.

(5) Beneficiarul transmite MMSS până la data de 10 martie, respectiv 25 august, datele necesare însoţite de documente justificative, în scopul angajării sumelor necesare şi declaraţiei de gestiune.

(6) Beneficiarul transmite MMSS, trimestrial, în primele 5 zile lucrătoare de la finele trimestrului pentru care se face raportarea, respectiv ori de câte ori se vor solicita în scris de MMSS, rapoarte privind progresul tehnic şi financiar al investiţiilor ce fac obiectul prezentului Contract.

(7) Beneficiarul transmite MMSS până la data de 15 ianuarie, respectiv 15 iulie a anului de raportare, datele privind indicatorii comuni şi datele privind cheltuielile sociale, inclusiv ale celor pentru copii şi tineret prevăzute la art. 29 alin. (4) lit. b) din Regulamentul (UE) 2021/241 al Parlamentului European şi al Consiliului din 12 februarie 2021.

**Articolul 13 Încetarea Contractului de finanțare:**

(1) Prezentul Contract încetează, în condiţiile legii, prin:

a) executare;

b) acordul de voinţă al părților, exprimat în scris, cu recuperarea integrală a finanțării acordate prin individualizarea sumelor ce se vor recupera în moneda națională, după caz;

c) reziliere în condițiile art. 36 din Ordonanţa de urgenţă nr. 124/2021, și a prevederilor prezentului contract ;

d) din orice alte cauze prevăzute de lege.

(2) MMSS poate decide unilateral rezilierea prezentului Contract, fără îndeplinirea altor formalități și fără punerea în întârziere a celeilalte părți, cu recuperarea integrală a sumelor plătite, în termen de 30 (treizeci) de zile de la comunicarea acesteia, în următoarele cazuri:

a) în cazul identificării unei situaţii de dublă finanţare pentru obiectivul de investiții în integralitatea lui;

b) în cazul în care Beneficiarul încalcă principiul de „a nu prejudicia în mod semnificativ” (DNSH – „Do No Significant Harm”);

c) în cazul constatării unor nereguli;

d) în cazul netransmiterii documentelor obligatorii prevăzute în Ghidul solicitantului, în termenele prevăzute în acesta.

(3) Beneficiarul, sub sancțiunea rezilierii Contractului, trebuie ca, pe perioada de sustenabilitate a Proiectului:

a) să menţină investiţia realizată (asigurând desfășurarea activităților specifice serviciului social conform prevederilor din Ghidul solicitantului);

b) să nu realizeze o modificare asupra calităţii de proprietar/administrator al infrastructurii;

c) să nu realizeze o modificare substanțială care afectează natura, obiectivele sau condițiile de realizare și care ar determina subminarea obiectivelor inițiale ale investiţiei.

**Articolul 14 Forța majoră și cazul fortuit**

(1) Prin forță majoră se înțelege orice eveniment extern, imprevizibil, absolut invincibil şi inevitabil, intervenit după data semnării Contractului, care împiedică executarea în tot sau în parte a Contractului și care exonerează de răspundere partea care o invocă.

(2) Pot constitui cauze de forță majoră evenimente cum ar fi: calamitățile naturale (cutremure, inundații, alunecări de teren), război, revoluție, embargo.

(3) Partea care invocă forța majoră are obligația de a notifica celeilalte părți cazul de forță majoră, în termen de 5 (cinci) zile de la data apariției și de a dovedi existența situației de forță majoră în baza unui document eliberat sau emis de către autoritatea competentă în termen de cel mult 15 (cincisprezece) zile de la data comunicării acestuia. De asemenea, are obligația de a comunica data încetării situației de forță majoră, în termen de 5 (cinci) zile.

(4) Părțile au obligația de a lua orice măsuri care le stau la dispoziție în vederea limitării consecințelor situației de forță majoră.

(5) Dacă partea care invocă forța majoră nu procedează la notificarea începerii și încetării cazului de forță majoră, în condițiile și termenele prevăzute, va suporta toate daunele provocate celeilalte părți prin lipsa comunicării notificării.

(6) Executarea Contractului va fi suspendată de la apariției cazului de forță majoră pe perioada de acțiune a acesteia, fără a prejudicia drepturile ce se cuvin părților.

(7) În cazul în care forța majoră și/sau efectele acesteia obligă la suspendarea executării prezentului Contract pe o perioadă mai mare de 3 (trei) luni, părțile se vor întâlni într-un termen de cel mult 10 (zece) zile de la expirarea acestei perioade, pentru a conveni asupra modului de continuare, modificare sau încetare a Contractului de Finanțare.

(8) Cazul fortuit nu este exonerator de răspundere contractuală.

**Articolul 15 Soluționarea litigiilor**

(1) Părţile contractante vor depune toate eforturile pentru a rezolva pe cale amiabilă orice neînţelegere sau dispută care poate apărea între ele în cadrul sau în legătură cu îndeplinirea Contractului de Finanțare.

(2) În cazul în care nu se soluționează amiabil divergenţele contractuale, litigiul va fi soluţionat de către instanţele competente.

**Articolul 16 Prelucrarea datelor cu caracter personal**

(1) Colectarea, prelucrarea și stocarea/arhivarea datelor cu caracter personal se vor realiza în conformitate cu prevederile Regulamentului nr. 679/2016, precum și cu respectarea legislației naționale în materie, în scopul implementării și monitorizării proiectului, realizării obiectivului contractului, îndeplinirii obiectivelor acestuia, precum și în scop statistic.

(2) Datele cu caracter personal, așa cum sunt clasificate în Regulamentul (UE) 679/2016, vor fi prelucrate în acord cu legislația menționată pe toată perioada contractuală, inclusiv pe perioada de verificare și urmărire a obiectivelor contractuale, în scopul și temeiul legal pentru care s-a perfectat prezentul contract.

(3) Părțile contractante vor lua măsuri tehnice și organizatorice adecvate, potrivit propriilor atribuții și competențe instituționale, în vederea asigurării unui nivel corespunzător de securitate a datelor cu caracter personal, fie că este vorba despre prelucrare, reprelucrare sau transfer către terți ori publicare pe surse publice interne sau externe.

(4) Părțile contractante vor asigura potrivit propriilor atribuții și competențe instituționale toate condițiile tehnice și organizatorice pentru păstrarea confidențialității, integrității și disponibilității datelor cu caracter personal.

(5) Părțile contractante se vor informa și notifica reciproc cu privire la orice încălcare a securității prelucrării datelor cu caracter personal din prezentul contract, în vederea adoptării de urgență a măsurilor tehnice și organizatorice ce se impun și în vederea notificării Autorității Naționale de Supraveghere a Prelucrării Datelor cu Caracter Personal (ANSPDCP), conform obligațiilor ce decurg din prevederile Regulamentului (UE) 679/2016.

(6) Părțile contractante, prin reprezentații desemnați să prelucreze datele cu caracter personal din prezentul Contract și actele adiționale, în îndeplinirea scopului principal sau secundar al acestora, vor întocmi evidențele activităților de prelucrare conform art. 30 din Regulamentul (UE) 679/2016, precum și a consimțământului persoanelor vizate făcând dovada acestora în scris și format electronic ori de câte ori vor fi solicitate de către ANSPDCP.

(7) În cazul proiectelor finanțate din fonduri europene, unde Beneficiarul este un parteneriat, fie liderul de parteneriat, fie partenerii semnatari are/au obligația obținerii și întocmirii evidențelor consimțământului persoanelor care fac parte din grupului țintă al Proiectului, pe activitățile pe care le are fiecare în responsabilitate, pentru atingerea și implementarea obiectivelor proiectului.

**Articolul 17 Corespondența**

(1) Întreaga corespondenţă legată de prezentul Contract de finanțare se va face în scris, inclusiv prin mijloace electronice sau prin aplicația informatică, cu menţionarea titlului Proiectului, precum şi a codului/numărului deidentificare PNRR/2023/C13/I4 şi va purta număr de înregistrare, atât de la Beneficiar, cât și de la MMSS.

(2) Întreaga corespondenţă legată de prezentul Contract de Finanțare se va transmite la următoarele adrese:

Pentru Beneficiar: ……………………………………………………………………………..

Pentru MMSS: [contact.pnrr@mmuncii.gov.ro](mailto:contact.pnrr@mmuncii.gov.ro) și relatiicupublicul@mmuncii.gov.ro, cu sediul în Str. Dem. I. Dobrescu, nr. 2-4, sectorul 1, București, cod poștal 010026.

**Articolul 18 Legea aplicabilă și limba utilizată**

(1) Contractul de finanțare se interpretează și este guvernat de legea română în vigoare.

(2) Limba prezentului Contract de finanțare este limba română.

**Articolul 19** **Dispoziții finale**

(1) Prezentul Contract de finanțare a fost încheiat în 2 (două) exemplare originale, din care un exemplar pentru MMSS, un exemplar pentru Beneficiar.

(2) În situaţia în care între cele 2 exemplare apar diferenţe, urmează a prevala exemplarul MMSS.

|  |  |
| --- | --- |
|  |  |

**MINISTERUL MUNCII ȘI SOLIDARITĂŢII SOCIALE BENEFICIAR**

**MINISTRUL MUNCII ȘI SOLIDARITĂŢII SOCIALE**

**BUDĂI MARIUS-CONSTANTIN**